[image: ESFIVP-I-1]
PROJEKTAS „PASLAUGŲ ŠEIMAI PLĖTOJIMAS BIRŠTONO SAVIVALDYBĖJE“ 
Nr. 08.4.1-ESFA-V-416-04-0002
Projekto vykdytojas - Birštono savivaldybės administracija.
Projekto partneriai - biudžetinė įstaiga „Nemajūnų dienos centras“ ir asociacija „Nemajūnų bendruomenės santalka“.
Projekto vertė – 181.126,47 Eur.
Projekto tikslas – sudaryti sąlygas šeimai/asmeniui gauti kompleksiškai teikiamas paslaugas, užtikrinant paslaugų prieinamumą kuo arčiau šeimos gyvenamosios vietos.
Įgyvendinant projektą, įkurti Bendruomeniniai šeimos namai, kurių funkcijas įgyvendina BĮ „Nemajūnų dienos centras“. 
Projekto veiklose, kurios organizuojamos ir koordinuojamos užtikrinant „vieno langelio“ principą, dalyvauja šeimos (asmenys), susiduriančios su sunkumais, krizinėmis situacijomis, joms teikiama  psichosocialinė pagalba (individualios psichologo konsultacijos, šeimos klubo narių grupinės konsultacijos, meno terapijos užsiėmimai), šeimos įgūdžių ugdymas ir teikiamos sociokultūrinės paslaugos (šeimos finansų planavimo mokymai, mokymai paaugliams ir jų tėvams), organizuojami pozityvios tėvystės mokymai,  teikiamos asmeninio asistento paslaugos. 
Nuo 2021 m. teikiama pagalba asmenims (šeimoms), susiduriantiems su gyvenimo sunkumais įtakotais COVID 19 ligos.
Projekto įgyvendinimo laikotarpis – 2017 – 2023 m.
Projektas finansuojamas Europos socialinio fondo lėšomis.

